

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 421-02/23-01/01

URBROJ: 2186-12-05/43-23-1

Ivanec,

Na temelju članka 11. stavak 2. Zakona o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16), članka 35. stavak 1. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 - pročišćeni tekst, 13/18, 8/20, 15/21, 38/21- pročišćeni tekst), Gradsko vijeće Grada Ivanca na svojoj \_\_\_. sjednici održanoj \_\_\_\_ 2023. godine, donosi

**Program dodjele bespovratnih potpora za poticanje razvoja poduzetništva**

**Grada Ivanca**

**I. OSNOVNE ODREDBE**

**Članak 1.**

Ovim Programom dodjele bespovratnih potpora za poticanje razvoja poduzetništva Grada Ivanca (dalje u tekstu: Program), propisuju se uvjeti i način dodjele potpora za poticanje razvoja mikro, malih, srednjih i velikih poduzetnika, kojim se propisuju financijske i nefinancijske potpore, olakšice, benefiti, subvencije i ostali oblici bespovratnih potpora za razvoj poduzetništva, te utvrđuju uvjeti, kriteriji i postupak dodjele bespovratnih sredstava koja predstavljaju potpore male vrijednosti.

**Članak 2.**

Sredstva potpore koja se temeljem ovog Programa kroz Javni poziv dodjeljuju subjektima gospodarstva smatraju se državnim potporama male vrijednosti (de minimis potporama) te stoga postoji obveza primjene uvjeta za dodjelu potpore male vrijednosti sukladno važećim pravilima o potporama male vrijednosti iz Uredbe komisije (EU) broj 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije na de minimis potpore (Službeni list Europske unije, L352 od 24.12.2013.g.) i njene Izmjene i dopune sadržane u Uredbi Komisije (EU) broj 2020/972 (Službeni list Europske unije, L215 od 7.7.2020.g).

Potporom male vrijednosti smatra se svaka potpora pojedinom poduzetniku čiji ukupni iznos ne prelazi 200.000,00 eura u razdoblju od tri fiskalne godine (tekuća i dvije prethodne godine).

Potpora male vrijednosti smatra se dodijeljenom u trenutku kada poduzetnik stekne zakonsko pravno na primanje potpore, neovisno o datumu isplate potpore male vrijednosti poduzetniku.

Prije dodjele potpore male vrijednosti, korisnik potpore dužan je davatelju (u ovom slučaju, Gradu Ivancu) dostaviti izjavu o svim drugim potporama male vrijednosti koje je zaprimio tijekom tekuće godine kao i tijekom prethodne dvije fiskalne godine, neovisno o razini davatelja potpora male vrijednosti, kako bi se izbjegla moguća prekomjerna dodjela državne potpore.

Davatelj državne potpore prilikom dodjele državne potpore male vrijednosti ima obvezu izvijestiti korisnika potpore da mu je dodijeljena potpora male vrijednosti, voditi evidenciju o dodijeljenim potporama male vrijednosti po pojedinim korisnicima, te čuvati podatke o dodijeljenim potporama male vrijednosti deset godina od dana dodjele.

Grad Ivanec će podatke o dodijeljenim potporama male vrijednosti, sukladno Pravilniku o dostavi prijedloga državnih potpora i podataka o državnim potporama (''Narodne novine'' br. 99/13), dostaviti Ministarstvu financija RH na način propisan rečenim Pravilnikom.

Sukladno članku 2., točka 2. Uredbe 1407/2013. pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa: a) jedno poduzeće ima većinu glasačkih prava dioničara ili članova u drugom poduzeću; b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća; c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća; d) jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću. Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

Programom potpora su obuhvaćene i veliki poduzetnici, no oni su izuzeti iz primjene potpore male vrijednosti sukladno navedenoj Uredbe komisije (EU) broj 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije koja se odnosi na korisnike de minimis potpore i izmjenama i dopunama sadržanim u Uredbi Komisije (EU) broj 2020/972.

**II. KORISNICI POTPORA**

**Članak 3.**

Korisnici potpora po ovom Programu jesu subjekti u poduzetništvu, odnosno obrtnici, obiteljska poljoprivredna gospodarstva, mikro, mala, srednja i velika poduzeća.

Potpore po ovom Programu odobravaju se subjektima iz prethodnog stavka ovog članka koji imaju registrirano sjedište na području grada Ivanca (osim za mjere iz članka 8. pod točkom a) i d) i koji nemaju nepodmirenih obveza prema Republici Hrvatskoj, Gradu Ivancu i Poslovnoj zoni Ivanec d.o.o.

Korisnici potpora iz ovog Programa ne mogu biti:

- fizičke ili pravne osobe koje obavljaju djelatnosti slobodnih zanimanja (npr. samostalna djelatnost

 zdravstvenih djelatnika, odvjetnika, javnih bilježnika, tumača, prevoditelja i sl.),

- udruge,

- subjekti malog gospodarstva koji se bave točenjem pića, kockanjem, kladioničarskim i sličnim

 djelatnostima.

**Članak 4.**

U cilju poticanja razvoja poduzetništva, Grad Ivanec osigurati će u Proračunu za svaku pojedinu proračunsku godinu, financijska sredstva u vidu potpora za poticanje razvoja poduzetništva za tri ciljne skupine poslovnih subjekata, neovisno o veličini ili pravnom obliku osnivanja, i to kako slijedi:

- investitore u green field ulaganja u gospodarskim zonama, investitori u brownfield investicije,

 poduzetnici koji započinju novu investiciju ili dograđuju postojeće objekte, a van obuhvata zona,

- poduzetnike početnike,

- ostale poduzetnike.

PDV nije prihvatljiv trošak po ovom Programu.

**III. MJERE POTPORA**

**Potpore za investitore**

**Članak 5.**

Temeljem ovog Programa dodjeljivati će se potpore za investitore, s ciljem poticanja novih ulaganja i oživljavanja postojećih, a neadekvatnih objekata gospodarske namjene, kroz slijedeće mjere:

a) poticanje ulaganja u Industrijsku zonu Ivanec kroz nove investicije, koje obuhvaća:

- *stimulativnu cijenu komunalno opremljenog zemljišta,*

*- 100% oslobođenje plaćanja komunalnog doprinosa,*

*- obročno plaćanje ugovorene cijene komunalnog opremanja - maksimalno do 5 godina, uz*

 *period počeka od 2 godine,*

*- umanjenje cijene komunalnog opremanja od 5% na ukupnu cijenu komunalnog opremanja,*

 *pod uvjetom jednokratnog plaćanja kod sklapanja ugovora o komunalnom opremanju,*

*- 100 % oslobođenje od plaćanja komunalne naknade za prvih 5 godina od dana stavljanja*

 *građevine u funkciju odnosno početka proizvodnje,*

*- povrat plaćenih troškova prenamjene zemljišta u visini od 100%.*

b) poticanje ulaganje u Industrijskoj zoni Ivanec, koje obuhvaća:

*- 100% oslobođenje plaćanja komunalnog doprinosa za nove investitore koji zemljište kupuju od privatnih vlasnika, pod uvjetom sklapanja ugovora o komunalnom opremanju sa Gradom Ivanec, čija vrijednost iznosi 10 EUR/m2 i oslobođenje od plaćanja komunalne naknade za prvih 5 godina od dana stavljanja građevine u funkciju odnosno početka proizvodnje,*

*- oslobođenje od plaćanja komunalnog doprinosa i komunalne naknade za nove investitore koji zemljište kupuju od privatnih vlasnika i koji sa Gradom Ivanec neće sklopiti Ugovor o komunalnom opremanju, sukladno odredbama odluke u komunalnom doprinosu i odluke o komunalnoj naknadi Grada Ivanca, koje se primjenjuju za nove investicije van obuhvata gospodarskih zona*

Uvjeti korištenja opisanih mjera definirani su Programom razvoja Industrijske zone Ivanec, Odlukom o komunalnom doprinosu i Odlukom o komunalnoj naknadi grada Ivanca.

c) poticanje ulaganje u Poslovnoj zoni Ivanec istok, koje obuhvaća:

*- 100% oslobođenje od plaćanja komunalnog doprinosa za nove investitore koji zemljište kupuju od privatnih vlasnika, pod uvjetom sklapanja ugovora o komunalnom opremanju sa Gradom Ivanec, čija vrijednost iznosi 10 EUR/m2 i oslobođenje od plaćanja komunalne naknade za prvih 5 godina od dana stavljanja građevine u funkciju odnosno početka proizvodnje,*

*- oslobođenje od plaćanja komunalnog doprinosa i komunalne naknade za nove investitore koji zemljište kupuju od privatnih vlasnika i koji sa Gradom Ivanec neće sklopiti Ugovor o komunalnom opremanju, sukladno odredbama odluke o komunalnom doprinosu i odluke o komunalnoj naknadi Grada Ivanca, koje se primjenjuju za nove investicije van obuhvata gospodarskih zona*

Uvjeti korištenja ove mjere definirani su Odlukom o komunalnom doprinosu i Odlukom o komunalnoj naknadi grada Ivanca.

d) poticanje ulaganja u brownfield investicije proizvodne namjene (obnavljanje postojećih poslovnih prostora u svrhu obavljanja djelatnosti izričito proizvodne namjene)

Uvjeti korištenja mjera definirani su Odlukom o komunalnom doprinosu i Odlukom o komunalnoj naknadi grada Ivanca.

**Potpore za poduzetnike početnike**

**Članak 6.**

Pod pojmom poduzetnik početnik u smislu ovog Programa smatra se osoba koje je registrirala djelatnost, ali nije otpočela s radom, odnosno poduzetnik koji posluje manje od 3 godine od dana objave Javnog poziva za dodjelu potpora po ovom Programu, bez obzira na oblik osnivanja i s najmanje jednom samozaposlenom ili zaposlenom osobom.

Potpore iz ovog Programa za poduzetnike početnike odnose se na slijedeće kategorije poduzetnika početnika:

* stanare u Poduzetničkom inkubatoru, na koje se odnose slijedeće mjere:

 *- zakup prostora /ureda za poslovanje do 3 godine*

 *- cijena zakupa: prva godina – besplatno*

 *druga godina: 25% cijene za zakup poslovnog prostora*

 *treća godina - 50% cijene za zakup poslovnog prostora*

 *mogućnost produženja godina najma prostora – po punoj cijeni*

 *-100 % sufinanciranje troškova vezanih uz korištenje prostora (režijski troškovi) za prve*

 *tri godine*

 *-100% sufinanciranje troškova administrativnih usluga savjetovanja.*

Iznos potpora izračunava se u protuvrijednosti subvencionirane cijene zakupa i troškova vezanih uz korištenje prostora te tržišne vrijednosti administrativnih usluga poslovnog savjetovanja od strane Poslovne zone Ivanec d.o.o.

* stanare virtualnog inkubatora, na koje se odnose sljedeće mjere:

*- zakup virtualnog prostora /platforme na rok od 3 godine - bez naknade za prve tri godine*

*- korištenja on line usluga i platforme, te svih ostalih usluga koje fizički koriste stanari poduzetničkog inkubatora (osim uredskih prostorija), i to: registracija adrese poslovnog nastana na adresi Inkubatora, korištenje konferencijske dvorane i zajedničkih prostorija kao coworking prostora bez naknade do 5 sati mjesečno, savjetodavne usluge, osiguranu tehničku i digitalno/virtualnu podršku (Wi-Fi mreža, laptop, projektor) bez naknade i bez naknade režijskih troškova, umrežavanje sa ostalim poduzetnicima, predstavljanje proizvoda i usluga na web stranicama i društvenim mrežama Poslovne zone Ivanec d.o.o. i Grada Ivanca, korištenje poslovnih baza podataka*

 *-100% subvencija programa savjetovanja, edukacija, stjecanja novih znanja i vještina, korištenja web platforme za promidžbu te ostalih srodnih nefinancijskih potpora u obliku transfera znanja i nematerijalnog ulaganja*

* poduzetnike početnike, osim stanara Poduzetničkog inkubatora, na koje se odnose sljedeće mjere:

*1. Potpore za razvoj digitalnih oblika poslovanja i internet oglašavanje*

Korisnici mogu ostvariti potpore za sufinanciranje slijedećih troškova:

- za izradu web stranice u visini 30% troškova izrade ili maksimalno 400 eura,

- za izradu web shopa u visini 20% troškova izrade ili maksimalno 665 eura,

- za izradu mobilnih aplikacija u visini 10% troškova izrade ili maksimalno 1.325,00 eura

Korisnik tijekom kalendarske godine može ostvariti samo jednu potporu po ovoj mjeri.

Prihvatljivim troškovima se smatraju stvarni troškovi nastali u kalendarskoj godini u kojoj se raspisuje Javni poziv.

Korisnik navedene mjere potpore obvezuje se na prikladan način na web mjestu i prilikom promidžbe istog na drugim materijalima jasno naznačiti logo - Ivanec planinarski grad, za koju namjenu će mu Grad Ivanec ustupiti pravo korištenja istog.

*2. Sufinanciranje troškova najma poslovnog prostora*

Korisnicima se može odobriti sufinanciranje troškova najma poslovnog prostora koji se nalazi na području Grada Ivanca, neovisno o površini unajmljenog prostora i djelatnosti koja se obavlja u prostoru. Pod troškovima najma u smislu ove mjere potpore podrazumijeva se isključivo ugovoreni iznos najamnine, bez režijskih troškova.

Potpora se odobrava u visini 10% ugovorene cijene najma ili maksimalno 66 eura mjesečno, za razdoblje od 12 mjeseci.

Korisnik tijekom kalendarske godine može ostvariti potporu samo po jednom ugovoru o najmu, za troškove nastale u kalendarskoj godini u kojoj se raspisuje Javni poziv.

Pravo na korištenje ove mjere ne mogu ostvariti poduzetnici početnici koji su stanari poduzetničkog inkubatora Ivanec ili bilo kojeg drugog poduzetničkog inkubatora ili korisnici sličnog prostora u kojemu im se omogućava razvoj djelatnosti bez plaćanja ili sufinanciranje troškova prostora i/ili pripadajućih troškova.

*3. Ostale usluge*

- korištenja on line usluga i platforme, te svih ostalih usluga koje fizički koriste stanari Poduzetničkog inkubatora i stanari virtualnog inkubatora (osim uredskih prostorija), i to:, korištenje konferencijske dvorane i zajedničkih prostorija kao coworking prostora bez naknade do 2 sata mjesečno uz osiguranu tehničku i digitalno/virtualnu podršku (Wi-Fi mreža, laptop, projektor) bez naknade i bez naknade režijskih troškova, savjetodavne usluge, umrežavanje sa ostalim poduzetnicima, predstavljanje proizvoda i usluga na web stranicama i društvenim mrežama Poslovne zone Ivanec d.o.o. i Grada Ivanca, korištenje poslovnih baza podataka

-100% subvencija programa savjetovanja, edukacija, stjecanja novih znanja i vještina, korištenja web platforme za promidžbu te ostalih srodnih nefinancijskih potpora u obliku transfera znanja i nematerijalnog ulaganja.

Iznos potpora definira se u protuvrijednosti subvencionirane tržišne vrijednosti administrativnih usluga poslovnog savjetovanja od strane ili u organizaciji Poslovne zone Ivanec d.o.o, te nije ograničen. Vrsta i opseg predmetnih aktivnosti definira se kroz Plan rada Poslovne zone Ivanec d.o.o.

**Ostali poduzetnici**

**Članak 7.**

Temeljem ovog Programa dodjeljivati će se potpore za sve ostale poduzetnike kroz slijedeće mjere:

*a) Potpore za razvoj digitalnih oblika poslovanja i internet oglašavanje*

Korisnici mogu ostvariti potpore za sufinanciranje slijedećih troškova:

- za izradu web shopa u visini 20% troškova izrade ili maksimalno 400 eura.

Korisnik tijekom kalendarske godine može ostvariti samo jednu potporu po ovoj mjeri, a prihvatljivim troškovima se smatraju troškovi nastali u kalendarskoj godini u kojoj se raspisuje Javni poziv.

Korisnik navedene mjere potpore obvezuje se na prikladan način na web prodajnom mjestu i prilikom promidžbe istog na drugim materijalima jasno naznačiti logo - Ivanec planinarski grad, za koju namjenu će mu Grad Ivanec ustupiti pravo korištenja istog.

*b) Potpore za sufinanciranje troškova učeničkih stipendija*

Korisnici mogu ostvariti potporu za učenike s prebivalištem na području grada Ivanca koji se nalaze kod njih na praktičnom radu, za razdoblje trajanja školske godine koja je aktualna u trenutku raspisivanja Javnog poziva za dodjelu potpora po ovom Programu. Iznos potpore definira se u mjesečnom iznosu od 26 eura po učeniku.

Poduzetnik može koristiti neograničen broj potpora, zavisan o broju učenika koji su u procesu naukovanja kod poduzetnika.

*c) Potpore za poticanje ulaganja u izgradnju ili proširenje objekata gospodarske namjene*

- djelomično oslobođenje od plaćanja komunalnog doprinosa

- djelomično oslobođenje od plaćanja komunalne naknade

Uvjeti korištenja mjera definirani su Odlukom o komunalnom doprinosu i Odlukom o komunalnoj naknadi grada Ivanca.

**Članak 8.**

Potpore koje se odnose na sve subjekte malog gospodarstva, te velike poduzetnike, bez obzira na godinu osnivanja provoditi će se kroz slijedeće mjere:

*a) subvencioniranje troškova usluga pripreme i vođenja EU projekata*

Predmetna mjera odnosi se isključivo na usluge koje provodi Poslovna zona Ivanec d.o.o i Projektni ured za EU fondove Grada Ivanca.

Iznos subvencije iznosi minimalno 50% tržišne cijene pripreme i vođenja EU projekata, a obuhvaća izradu kompletne projektne dokumentacije za prijavu, pomoć oko apliciranja projekata na EU fondove, te stručnu pomoć kod provedbe EU projekta.

Subvencionirana cijena usluge definira se važećim cjenikom usluga Poslovne zone Ivanec d.o.o. Usluga je dostupna svima zainteresiranim poduzetnicima, te neće biti predmet Javnog poziva. Broj usluga koji poduzetnik može koristiti u jednoj godini nije ograničen.

*b) subvencioniranje troškova nastupa poduzetnika na gospodarskim manifestacijama na*

*kojima sudjeluje Grad Ivanec, neovisno o mjestu održavanja manifestacije*

Subvencija iznosi 100% prihvatljivih troškova.

Pod prihvatljivim troškovima podrazumijevaju se troškovi zakupa, uređenje i opremanje izložbenog prostora, trošak kotizacije/akreditacije za sudjelovanje, troškovi pripreme zajedničkog promotivnog materijala, troškovi predstavljanja poduzetnika za vrijeme trajanja manifestacije, te pomoć kod organizacije poslovnih sastanaka uoči ili za vrijeme trajanja manifestacija.

*c) subvencioniranje troškova nastupa poduzetnika na gospodarskim manifestacijama, neovisno o sudjelovanju Grada Ivanca*

Korisnici ove mjere mogu ostvariti:

- sufinanciranje troškova nastupa na gospodarskim manifestacijama u zemlji ili inozemstvu, u visini do 50% prihvatljivih troškova ili maksimalno 1.325,00 eura po korisniku.

Pod gospodarskim manifestacijama podrazumijevaju se sajmovi, izložbe, natjecanja i slične manifestacije s namjerom predstavljanja poduzetnika te promocije ili ocjenjivanja njihovih proizvoda ili usluga.

Pod prihvatljivim troškovima podrazumijevaju se troškovi zakupa izložbenog prostora i trošak kotizacije/akreditacije za sudjelovanje.

Korisnik tijekom kalendarske godine može ostvariti samo jednu potporu po ovoj mjeri.

Korisnik navedene mjere potpore obvezuje se na prikladan način na promotivnim materijalima i/ili izlagačkom mjestu jasno naznačiti logo – Ivanec planinarski grad, za koju namjenu će mu Grad Ivanec ustupiti pravo korištenja istog.

*d) administrativne i savjetodavne usluge*

Potpora se odnosi na 100% subvencija za usluge poslovnog savjetovanja i srodnih usluga potporne poduzetničke institucije Poslovna zona Ivanec d.o.o. koje za poduzetnike provodi sukladno povjerenim djelatnostima gospodarstva od strane Grada Ivanca, te u ulozi potporne poduzetničke institucije Grada Ivanca. Broj potpora po jednom korisniku nije ograničen.

*e) subvencioniranje organiziranja i provođenja osnovne i dopunske izobrazbe za održivu uporabu pesticida za stanovništvo s administrativnog područja grada Ivanca*

Subvencionirana mjera dostupna je zainteresiranim poduzetnicima koji su ovlašteni za provođenje programa izobrazbe za održivu uporabu pesticida.

Za navedenu mjeru subvencija iznosi 100,00 kuna po polazniku za osnovnu izobrazbu, odnosno 50,00 kuna po polazniku za dopunsku izobrazbu.

**IV. NAČIN DODJELE POTPORA**

**Članak 9.**

Provedba mjera iz ovog Programa provodi se na temelju Javnog poziva te uvjeta i kriterija propisanih ovim Programom i zasebnim programima razvoja za projekte razvoja Industrijske zone, a pojedinih mjera temeljem općih akata Grada Ivanca na koje se upućuje u ovom Programu.

Gradonačelnik donosi Zaključak o raspisivanju Javnog poziva za dodjelu potpora, te imenuje Povjerenstvo za provedbu postupka dodjele potpora od najmanje tri člana.

Javni pozivi će biti objavljeni na službenim internetskim stranicama Grada Ivanca, www.ivanec.hr i na oglasnoj ploči Grada.

Javni poziv osobito sadrži:

 - uvjete i kriterije za dodjelu potpora,

 - popis potrebne dokumentacije,

 - naziv i adresu tijela kojem se zahtjevi podnose,

 - vrijeme trajanja javnog poziva,

 - obrazac prijave,

 - ostale informacije relevantne za javni poziv.

Povjerenstvo za provedbu postupka dodjele potpora utvrđuje pravovremenost, potpunost zahtjeva, ispunjavanje uvjeta i kriterija za dodjelu potpora, iznos prihvatljivih troškova te izrađuje prijedlog Odluke o dodjeli potpore.

Prilikom utvrđivanja iznosa prihvatljivih troškova uzimaju se u obzir isključivo troškovi za namjene navedene u mjerama ovog Programa. Neprihvatljivi troškovi su svi ostali.

Odluku o dodjeli potpore donosi gradonačelnik Grada Ivanca, temeljem prijedloga Povjerenstva.

Korisnik kojemu će biti dodijeljena sredstva potpore za mjere iz ovog Programa, sklopiti će s Gradom Ivanec ugovor o dodjeli sredstava, kojim će se regulirati međusobna prava i obveze.

 **V. OBVEZE KORISNIKA POTPORE**

**Članak 10.**

Korisnik potpore iz ovog Programa u obvezi je:

- omogućiti Gradu Ivancu kontrolu namjenskog utroška dobivenih sredstava potpore,

- u slučaju nenamjenskog korištenja dodijeljenih sredstava potpore, dužan je izvršiti povrat sredstava u

 Proračun Grada Ivanca i biti će isključen iz dodjele potpora sljedećih pet godina.

**VI. PRIJELAZNE I ZAVRŠNE ODREDBE**

**Članak 11.**

Ovaj Program stupa na snagu osmog dana od dana objave u „Službenom vjesniku Varaždinske županije“.

PREDSJEDNIK GRADSKOG VIJEĆA

GRADA IVANCA:

Zdenko Đuras